IndvsEng: Second Test, India all out for 204 runs in second innings
వైజాగ్ టెస్టులో ఇంగ్లండ్ లక్ష్యం 405 పరుగులు
చివరి వికెట్‌కు షమీ, జయంత్ యాదవ్ అద్భుతంగా పోరాడటంతో భారత జట్టు రెండో ఇన్నింగ్స్‌లో 204 పరుగులకు ఆలౌట్ అయ్యింది.
TNN | Updated:
Nov 20, 2016, 12:01PM IST
వైజాగ్ టెస్టులో భారత జట్టు ఇంగ్లండ్&zwnj;కు 405 పరుగులు భారీ లక్ష్యాన్ని నిర్దేశించింది. తొలి ఇన్నింగ్స్&zwnj;లో సత్తా చాటిన టీమిండియా బ్యాట్స్&zwnj;మెన్ రెండో ఇన్నింగ్స్&zwnj;లో చేతులెత్తేశారు. దీంతో మలి ఇన్నింగ్స్&zwnj;లో ఆతిథ్య జట్టు 204 పరుగులకే ఆలౌట్ అయ్యింది. మొదటి ఇన్నింగ్స్&zwnj;లో భారీ శతకం చేసి విరాట్ కోహ్లి సెకండ్ ఇన్నింగ్స్&zwnj;లోనూ 81 రన్స్ చేసి జట్టును ఆదుకున్నాడు. మరో సెంచరీ దిశగా సాగుతున్న అతణ్ని రషీద్ అవుట్ చేశాడు.
మూడో రోజు ఆటముగిసే సమయానికి 98/3గా ఉన్న కోహ్లిసేన నాలుగో రోజు మ్యాచ్ ఆరంభమైన కాసేపటికే రహానే, అశ్విన్, సాహా వికెట్లను త్వరితగతిన కోల్పోయింది. తర్వాత కోహ్లి కూడా వెనుదిరిగాడు. మిగతా బ్యాట్స్&zwnj;మెన్ కూడా ఇలా వచ్చి అలా వెళ్లడంతో భారత్ 162 పరుగులకే 9 వికెట్లను కోల్పోయింది. ఈ దశలో జయంత్ యాదవ్, షమీ పోరాడటంతో భారత్ 200 పరుగుల మార్క్ దాటింది. జయంత్ యాదవ్ 27 పరుగులతో నాటౌట్&zwnj;గా నిలవగా, షమీ 19 పరుగుల వద్ద మొయిన్ అలీ బౌలింగ్&zwnj;లో వెనుదిరిగాడు. దీంతో భారత్ 204 పరుగులకు ఆలౌటయ్యింది. ఇంగ్లండ్ బౌలర్లు రషీద్, బ్రాడ్&zwnj;&zwnj;లకు చెరో నాలుగు వికెట్లు దక్కాయి.